Številka: 100-38/2021/2

Datum: 17. 6. 2021

Na podlagi sedmega odstavka 57. člena Zakona o javnih uslužbencih (Uradni list RS, št.  št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZIntPK-C in 203/20 – ZIUPOPDVE) in 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS in [81/19](http://www.uradni-list.si/1/objava.jsp?sop=2019-01-3722)) Urad Vlade RS za komuniciranje objavlja prosto strokovno-tehnično delovno mesto za nedoločen čas s poskusnim delom dveh mesecev:

**administrator V (m/ž) (šifra DM 100).**

Kandidati, ki se bodo prijavili na prosto delovno mesto, morajo izpolnjevati naslednji pogoj:

* končano srednje tehniško in drugo strokovno izobraževanje/srednjo strokovno izobrazbo oziroma srednje splošno izobraževanje/srednjo splošno izobrazbo;
* najmanj 6 mesecev delovnih izkušenj;
* osnovna raven znanja tujega jezika.

Delovno področje:

* izvajanje nalog pisarniškega poslovanja,
* oblikovanje in vodenje baz podatkov,
* sodelovanje pri materialnem in finančnem poslovanju,
* sodelovanje pri izvajanju enostavnejših kadrovskih opravil,
* razvrščanje, klasifikacija in odprema dokumentarnega gradiva.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter datum (dan, mesec, leto) zaključka izobraževanja in ustanova, na kateri je bila izobrazba pridobljena;
2. opis delovnih izkušenj (opis naj vsebuje navedbo delodajalca, datum sklenitve in datum prekinitve delovnega razmerja pri posameznem delodajalcu, kratek opis dela, ki ga je opravljal, ter navedbo stopnje izobrazbe, ki se je zahtevala za delovno mesto);
3. dokazilo o znanju tujega jezika na osnovni ravni (zaželeno je znanje angleškega jezika);
4. pisno izjavo, da za namen te objave dovoljuje Uradu Vlade RS za komuniciranje pridobitev podatkov iz uradne evidence.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila. Zaželeno je, da prijava vsebuje tudi Europass življenjepis, vlogi pa je treba priložiti izjave o izpolnjevanju pogojev.

Prednost pri izbiri bodo imeli kandidati z poznavanjem ali izkušnjami iz pisarniškega poslovanja ter s poznavanjem ali izkušnjami z delom v dokumentnem sistemu (zaželeno SPIS).

Z izbranim kandidatom bo sklenjeno delovno razmerje za nedoločen čas, od predvidoma 19. 7. 2021, s poskusnim delom dveh mesecev. Izbrani kandidat bo delo opravljal na strokovno-tehničnem delovnem mestu administrator V. Izhodiščni plačni razred za delovno mesto je 20. plačni razred. Izbrani kandidat bo delo opravljal v poslovnih prostorih Urada Vlade RS za komuniciranje, Gregorčičeva 25, 1000 Ljubljana.

Kandidat vloži prijavo v pisni obliki, ki jo pošlje v zaprti ovojnici z označbo »administrator V« **v roku 8 dni** po objavi na spletni strani Zavoda Republike Slovenija za zaposlovanje in na spletni strani: <https://www.gov.si/zbirke/delovna-mesta> na naslov: Urad Vlade RS za komuniciranje, Gregorčičeva 25, 1000 Ljubljana. Za pisno obliko prijave se šteje tudi elektronska oblika, poslana na elektronski naslov: gp.ukom@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni v osmih dneh po zaključenem postopku izbire.

Za dodatne informacije se lahko obrnete na mag. Valerijo Obu, tel. št.: (01) 478 26 26.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

 mag. Uroš Urbanija

 direktor